b'\n_START_ARTICLE_\nPambansang Unibersidad ng Kiev Taras Shevchenko\n_START_PARAGRAPH_\nAng Pambansang Unibersidad ng Kiev, Taras Shevchenko (Ukranyo: \xd0\x9a\xd0\xb8\xd1\x97\xd0\xb2\xd1\x81\xd1\x8c\xd0\xba\xd0\xb8\xd0\xb9 \xd0\xbd\xd0\xb0\xd1\x86\xd1\x96\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd0\xb8\xd0\xb9 \xd1\x83\xd0\xbd\xd1\x96\xd0\xb2\xd0\xb5\xd1\x80\xd1\x81\xd0\xb8\xd1\x82\xd0\xb5\xd1\x82 \xd1\x96\xd0\xbc\xd0\xb5\xd0\xbd\xd1\x96 \xd0\xa2\xd0\xb0\xd1\x80\xd0\xb0\xd1\x81\xd0\xb0 \xd0\xa8\xd0\xb5\xd0\xb2\xd1\x87\xd0\xb5\xd0\xbd\xd0\xba\xd0\xb0; Ingles: Taras Shevchenko National University of Kyiv), na mas kilala sa Ukrainian bilang KNU (Ukranyo: \xd0\x9a\xd0\xb8\xd1\x97\xd0\xb2\xd1\x81\xd1\x8c\xd0\xba\xd0\xb8\xd0\xb9 \xd0\xbd\xd0\xb0\xd1\x86\xd1\x96\xd0\xbe\xd0\xbd\xd0\xb0\xd0\xbb\xd1\x8c\xd0\xbd\xd0\xb8\xd0\xb9 \xd1\x83\xd0\xbd\xd1\x96\xd0\xb2\xd0\xb5\xd1\x80c\xd0\xb8\xd1\x82\xd0\xb5\xd1\x82 - \xd0\x9a\xd0\x9d\xd0\xa3) ay matatagpuan sa Kiev, ang kabisera ng Ukraine. KNU ay nararanggo bilang isa sa Top 500 na unibersidad sa mundo.\xc2\xa0\xc2\xa0Itinatag noong 1834, ito ay ang ikatlong pinakamatandang unibersidad sa Ukraine matapos ang Unibersidad ng Lviv at Unibersidad ng Kharkiv. Sa kasalukuyan, ito ay binubuo ng labinlimang mga fakultad\xc2\xa0at limang instituto. Ito ay itinatag noong 1834 bilang Kiev Imperial University of Saint Vladimir, at simula noon ay nagbago ang pangalan nito nang ilang mga beses. Sa panahon ng Unyong Sobyet, ang unibersidad ay isa sa mga pangunahing tatlong unibersidad sa USSR, kasama ng Pampamahalaang Unibersidad ng Mosku\xc2\xa0at Pampamahalaang Unibersidad ng\xc2\xa0Leningrad. Ito ay nakahanay bilang pinakamahusay na unibersidad sa Ukraine sa maraming mga pagraranggo. Sa buong kasaysayan ng unibersidad, dito nagmula ang maraming mga bantog na alumni kabilang na sina\xc2\xa0Nikolay Bunge, Mykhailo Drahomanov, Mykhailo Hrushevskyi, Nikolai Berdyaev, Mikhail Bulgakov, Viacheslav Chornovil, Leonid Kravchuk, at marami pang iba. Si\xc2\xa0Taras Shevchenko, kung kanino ipinangalan ang unibersidad, ay hindi pinahintulutang makatanggap ng edukasyon dito dahil sa politikal na kadahilanan, bagaman nagtrabaho dito bilang isang mananaliksik.'